LidanRubinov/Halacha-QA huggingface dataset:
שאלה: הקשר בין אסתר לאחשורוש: האם יש חכמים הסוברים שאסתר עברה על איסור גילוי עריות?
תשובה: עצם המעשה של אסתר היה איסור, אמנם היה עליה לעשות אותו משום פקוח נפש, כמבואר בסנהדרין עד ע"ב. התוס' שם מבארים מדוע לא היתה צריכה למסור נפשה כדין גילוי עריות. ר"ת מתרץ שעל זנות עם גוי לא חייבים מיתה ואם כן אין זה איסור גילוי עריות שיש למסור עליו את הנפש. והריב"ם מתרץ שהאשה פסיבית בגילוי עריות ולפיכך אין עליה חובה למסור נפשה. הרב יאיר וסרטיל
שאלה: שימוש חול בכתב סת"ם: האם מותר להשתמש בכתב סת"ם ממוחשב בעיצובים גרפיים שונים? במידה ולא, מה נחשב לכתב סת"ם (ישנם וריאציות שונות לכתבי הסת"ם הממוחשבים), האם כתב רש"י נכלל בזה?
תשובה: אין להשתמש בכתב סת"ם לצורך ענייני חול. כמובן שצורת הכתיבה העגולה (הנקרא בפי העם "כתב") או כתב רש"י אין בהם שום חשש, ויש מקילים גם בכתב המרובע הרגיל(הנקרא "דפוס").
שאלה: ספרי נחמה ליבוביץ : האם לימוד ספריה של נחמה ליבוביץ נחשב ללימוד תורה?
תשובה: כן, ללמוד שיעוריה בתורה זה לימוד תורה.
שאלה: ברכה על הנחת תפילין לפני בר מצווה לספרדי: האם נער שרוצה להניח תפילין ארבעה חודשים לפני הבר מצווה שלו רשאי לעשות כן, ואם כן האם עליו לברך על הנחה זו (הנער הוא בן עדות המזרח)?
תשובה: רשאי לעשות כן ואף ראוי לעשות כן ע"מ שיתרגל ויידע בדיוק איך מניחים תפילין, ורשאי גם לברך על הנחה זו. רק צריך להזהר שהציבור לא יחשבו שהוא גדול ויצרפו אותו כעשירי למנין.
שאלה: נישואי אלמנה לאח הבעל המת: אני עורך ספר שבו מסופר על מצב של אישה שהתאלמנה ויש לה ילד מהבעל המת. לפי הסיפור (לא סיפור אמיתי) היא נישאה לאחר מכן לאח של הבעל המת. האם זה מותר על פי ההלכה? במידה ולא, אשנה את הסיפור ונמצא לאלמנה בעל אחר.
תשובה: מדין תורה אם נפטר אדם ללא ילדים מותר לאחיו להתחתן עם אלמנתו, וזה נקרא יבום. אם יש לו ילדים אסור לאלמנה להתחתן עם אח הנפטר. בימינו כבר קבעו חכמים שגם אם נפטר אדם ללא ילדים אלמנתו לא תתייבם אלא תעשה את טקס "החליצה".
שאלה: עלות השחר וזמן תחילת צום: ברצוני לשאול את הרב שתי שאלות. 1. האם שעת תחילת הצום (וברור שאין כוונתי ליו כ וט באב) היא בשעת עלות השחר? אם לא, אז מהו זמן תחילת הצום? 2. בנוגע לזמן עלות השחר, האם ישנם 2 שיטות בנוגע לזמן עלות השחר? בהסתכלות בלוחות השונים אני רואה כי יש הפרש של כ-20 דקות ביניהם. ולכן ברצוני לברר האם מדובר בשיטות שונות או בחישובים שונים, ולפי איזה זמן שיטה עלי לנהוג?
תשובה: 1. תחילת צום היא בעלות השחר. 2. יש מחלוקת האם עמוד השחר הוא 72 דקות לפני הנץ או 90 דקות. לכתחילה יש לנהוג כחומרא לשני הצדדים. דברים של לילה לנהוג עד 90 דקות לפני הנץ ואילו דברים של יום להתחיל לפי 72 דקות. מצורף קישור לעקרונות לוח השנה שבאתר.
שאלה: תפילת ערבית לאחר צום: כאשר אין אפשרות להתפלל ערבית בזמנה בסוף הצום (כגון כאשר אני בעבודה בשעה זו), האם יש להקפיד ולהתפלל ערבית לפני שבירת הצום או שניתן לאכול לפני כן? כמו כן, האם יש הבדל אם יש מצב בו בשעה מאוחרת יותר אוכל להתפלל במנין ואילו כעת בסוף הצום אם אתפלל זה יהיה בלי מנין?
תשובה: אין הבדל בין אחרי צום ליום רגיל. תמיד צריך להתפלל לפני שאוכלים, גם אם הדבר כרוך בהפסד תפילה במנין. אלא אם כן יש מניין קבוע שאדם מתפלל בו תמיד, כגון: לאחר שיעור קבוע שאז אפשר להתפלל בו.
שאלה: צום ביום זיכרון: ביום השנה לפטירת אבי אני נוהג לצום. השנה חל יום השנה בשבת, מה עלי לעשות לגבי הצום?
תשובה: השולחן ערוך (אורח חיים תקסח, ט) כתב שאם חל יום הזיכרון בשבת דוחים את התענית ליום ראשון. הרמ"א כתב שאין דוחין אלא לא צמים באותה שנה. וכתב גשר החיים (פרק לב, ז) שהמנהג הוא כרמ"א.
שאלה: תחנון נפילת אפיים במניין מהיר: ברצוני לשאול 2 שאלות בנוגע לתחנון נפילת אפיים. 1. במניין בו אני מתפלל שחרית לא אומרים תחנון (איני יודע האם הסיבה היא השעה המוקדמת והתפילה המהירה במנין בו רוב האנשים ממהרים לעבודתם), האם בימים שני וחמישי עלי לומר "אל ארך אפיים" לפני הפתיחה או לא? כמו כן, מה הדין במקרה בו הסיבה לאי אמירת תחנון היא מוהל המתפלל איתנו במניין? 2. במקום עבודתי קיים מנין לתפילת מנחה בו מתפללים תפילה קצרה. לאחר שמונה עשרה אומרים וידוי וי"ג מידות. אני נוהג כמנהג אשכנז ובמקום בו גדלתי וכן בישיבה בה למדתי אמרו במנחה רק נפילת אפיים. כיצד עלי לנהוג במקום העבודה, האם לומר וידוי וי"ג מידות, לומר רק י"ג מידות או לומר נפילת אפיים וי"ג מידות? כמו כן, ברצוני לציין כי מניין זה מתקיים במקום בו אין ספר תורה. אשמח לשמוע מה עלי לעשות.
תשובה: 1. אין שום הסבר לאי אמירת תחנון. צריך לשרש את התופעה בדרכי נועם. אא"א אפשר לומר וצריך לומר 2. אל תפרוש מן הציבור. כשאין ס"ת אומרים תחנון בלי נפילת אפים.
שאלה: סימנים בראש השנה: 1. סימנים בליל ראש השנה, האם לילה ראשון חשוב יותר מלילה שני? 2. תמרים ורימונים, האם לחלק לשני הלילות בשביל שהחיינו או לאכול את שניהם בלילה הראשון בגלל הסימנים ולחפש שהחיינו אחר ללילה השני? 3. במידה ואוכלים משהו חדש בלילה הראשון, האם לכוון עליו בברכת שהחיינו של הקידוש הדלקת נרות או לברך פעם נוספת שהחיינו?
תשובה: 1. אין הבדל, נוהגים לעשות את הסימנים בשני הלילות. 2. אפשר לאכול את שניהם בלילה הראשון במידה ומוצאים שהחיינו אחר ללילה השני. 3. לכוון בשהחיינו של הקידוש או הדלקת נרות.
שאלה: טבליות תוססות בשבת: האם ניתן לקחת בשבת טבליה שאופן נטילתה הוא ע"י ששמים אותה בתוך חצי כוס מים ואז הטבליה תוססת עד שהיא "נעלמת" לחלוטין, ואז יש לשתות את הכוס? חשוב לי לציין כי בהוראות רשום כי יש לשתות זאת מיד כאשר הטבליה סיימה לתסוס. במקרה זה מדובר על טבליה שמטרתה הקלה במקרה של גודש בגרון וכד
תשובה: רפואה שמותרת בשבת - מותרת גם אם נוצרת תסיסה כזו.
שאלה: כמה קדישים יש לומר ביום: ברצוני לשאול מספר שאלות בנושא הקדיש (לפי מנהג האשכנזים) 1. מבחינת ההלכה כמה קדישים יש לומר ביום בתפילה, והכוונה הן במשך השנה והן ביום זיכרון? 2. האם יש חיוב מצווה להרבות בקדישים או שאין חובה? 3. אם זה ביכנ ס בו נוהגים שכל קדיש נאמר ע י מתפלל אחד בלבד ניתן להסתפק בקדיש אחד? במשך ה-11 חודשים אחרי פטירת אבי נהגתי לומר את כל הקדישים, וגם קדיש שנאמר ע י מתפלל אחר אני אמרתי איתו בשקט. האם נהגתי נכון? כך למעשה אני ממשיך היום בימי זיכרון.
תשובה: 1. בתפילה בציבור קבעו 7 קדישים. היום נוהגים לעשות כמה פעמים קדיש יתום, מי שקשה לו אז שיגיד לפחות קדיש יתום אחד בכל תפילה. 2. כתוב מפורשות שלא להרבות בקדישים. 3. כן. לא נכון להגיד את הקדיש בלחש, כל העניין של קדיש זה שיהיה בציבור שיענו אמן על הקדיש.
שאלה: הלל בערב ר"ח: מדוע לא אומרים הלל בערב ראש חודש כליל הסדר ויום העצמאות ויום ירושלים?
תשובה: במשנה במסכת מגילה מפורש שלא אומרים הלל בלילה. והדבר נלמד מהפסוק "ממזרח שמש עד מבואו מהולל שם ה' ". מה שמצאנו בליל הסדר שאומרים זהו סוג הלל כזכר לנס. ועוד הזכירו שבפסח בלילה הראשון, מרוב מעלת יציאת מצרים גם הלילה שאין בו שפע של מצוות בדרך כלל מקבל מדרגה עליונה בליל הסדר ונחשב כמו יום.  ע"פ הגר"א. חלק מן הרבנים רצו לדמות גם את יום העצמאות לליל הסדר ולומר פעמיים הלל. אולם גם לדעתם זה רק בהלל שנאמר ביום שקרה נס ולא ביום קבוע מראש לזמנים המקודשים.
שאלה: להיעזר בתוכנת מחשב לחישובים מסובכים: האם ניתן לכתחילה להשתמש בתוכנה המחשבת את התאריכים השונים בהלכות טהרת המשפחה או שצריך לחשב ידנית ולא להסתמך על המחשב?
תשובה: אם המדובר בסיוע טכני לחישוב בלבד - אין בעיה.
שאלה: מסדר והבדלה בסניף: בסניף שלנו יש מסדר, שבו עומדים הבנים מול הבנות, ולפני הבדלה הבנות שרות מעבר למחיצה, ובזמן ההבדלה מסירים את המחיצה לגמרי. ובנוסף מתקיימות ישיבות מעורבות של המדריכים. מה דעת הרב על כך?
תשובה: לכתחילה לא נכון לעשות כך. כל ה'ביחד' הזה הוא לא על פי דרכה של תורה.
שאלה: דין טבל בימינו: כל העיניין של תרומות ומעשרות בימינו הינו דאורייתא? מה החילוק בין דאורייתא לדרבנן (סוגי הפירות או אולי רק הזמנים?) אדם שאכל טבל במזיד מה עונשו? אודה לרב מאוד אם יואיל להבהיר את כל הספקות ובכלל להסביר לי קצת על כל עיניין תרו"מ בימינו, מה דאורייתא (מישהו אמר לי שרק 7 המינים זה דאורייתא) ומה דרבנן, ומה לעשות עם המעשרות וכו.
תשובה: א. כל התרומות והמעשרות בימינו הם מדרבנן, מכיוון שאין כל ישראל בארץ ולכן קדושתה לעניין תרומות ומעשרות היא רק מדרבנן. (כך נוקט הרמב"ם וכך נוהגים להלכה). ב. יש חילוק גם בסוגי הפירות, דהיינו דגן, תירוש ויצהר בודאי מהתורה, ויש מוסיפים גם שבעת המינים, ויש מוסיפים את כל פירות האילן. ירקות לכל השיטות חיובם מדרבנן. ג. מיתה בידי שמים (בזמן שהאיסור מהתורה). אם אתה רוצה הרחבה יש אפשרות לקנות תקליטור על תרומות ומעשרות 086847325.
שאלה: ברכת מעין שלוש בחול המועד: לכבוד מו"ר הרב ליאור שליטא ראיתי בתשובה שהרב סובר שלא מזכירים מאורע בחול המועד בברכת מעין שלוש. למה? לכאורה בסימן רח כתוב שביו"ט, ר"ח ושבתות מזכירים בניגוד לחנוכה ופורים. לפי"ז כמו ביעלה ויבוא בברכת המזון אומרים בחול המועד כך בברכת מעין שלוש. ולכאורה זה ק"ו מראש חודש. וכן כתוב מפורש בכף החיים על סימן ר"ח שאומרים. אשמח עם הרב יסביר למה לא אומרים ומה המקור?
תשובה: מדובר במחלוקת הראשונים: לפי התוס' לא מזכירים, לפי הרמב"ם כן מזכירים. אנחנו נוהגים כן להזכיר.
שאלה: טקס הביקושין : רציתי לדעת על מושג הביקושין מאיפה הטקס מגיע, מה מקורו? ואיך נהגו אז בנושא של טקסים טרם נישואין? ב מראש.
תשובה: הביקושין הן למעשה השידוכין. מושג השידוכין מופיע כבר בתלמוד בקידושין דף יג ע"א. במעמד זה מתחייבים בני הזוג להינשא זה לזו בעתיד. יש מקומות בהם נהגו להתחייב שאם צד מסויים יחזור בו יאלץ לשלם קנסות גבוהים על מנת לפצות את השני. ראה תוס' בסנהדרין כה ע"א ד"ה כל כי. וראה בתוס' בנדרים כז ע"ב ד"ה והלכתא שנהגו להתאסף שם כל בני העיר.
שאלה: מדי ב  נוספים: יש לי חבר ביחידה מסוימת שהאפסנאי שם חבר שלו ונתן לו הרבה זוגות מדי ב. מבחינת הצבא אני וגם הוא חתומים על 3 או 4 זוגות בלבד. מותר לי לקבל ממנו זוג מדים נוסף? יש לציין שהחבר שלי כבר השתחרר.
תשובה: כמובן שגם בצבא כל דיני גזל נוהגים כמו בכל מקום ואסור לקחת בלי רשות שום ציוד צבאי, וכל מי שלוקח חייב להחזיר וחטאו חמור כיוון שגוזל מכספי ציבור, וכל מי שמזיק את הרבים קשה לו מאד לחזור בתשובה. לכן ברור שאסור לגנוב מדים מהצבא. אמנם מדים הם לא כמו כל ציוד צבאי כיוון שבפועל הצבא בונה על זה שלכל חייל מילואים יש מדים בבית ובהם הוא משתמש בזמן המילואים לצרכים צבאיים בלבד. לכן אם חברך הביא לך מדים והוא לא גנב אותם אלא אפסנאי נתן לו אותם וכל מטרתך היא בשביל להשתמש לצרכים צבאיים בלבד, ניתן להקל במסגרת הנורמאלית של זוג מדים אחד ובהם תשתמש בהיותך במילואים, אמנם אם ברור לך שהאפסנאי גנב את המדים אסור להשתמש בהם. הרב אריאל איגרא
שאלה: קריאת שם לבן מאישה שנייה : האם מותר למי שהתחתן בשנית לקרוא לבנו בשם אביו למרות שעשה זאת גם עם בנו מגרושתו?
תשובה: מצד הדין אין מניעה.
שאלה: ברכת נטילת ידיים: שאלתי בענין ברכה על נטילת ידיים. האם צריך לברך במקום שנוטלים בו ידיים או לכשמתיישבים סביב שלחן האוכל?
תשובה: את הברכה יש לברך לאחר הנטילה ולפני הניגוב. בדרך כלל מברכים מיד אחר הנטילה ליד הכיור ומנגבים מיד את הידיים.
שאלה: המשך- תפילה עם תינוק במנשא לגבר: בהמשך לתשובת הרב על כך שאישה אשר מחזיקה תינוק במנשא אשר דורש השגחה מסוימת עדיף שלא תתפלל כלל, משום שהיא עוסקת במצווה ולפיכך פטורה ממצווה אחרת, שאלתי היא על גבר אשר נמצא בדיוק באותו מצב, ואם לא יתפלל כעת יעבור זמן התפילה, האם במקרה כזה התשובה שונה?
תשובה: אם מדובר בגבר ויעבור זמן תפילה, כן יתפלל. את עיקר הטיפול בילדים האמא צריכה לעשות, אצלו זה במקרה ואילו אצלה זה בקביעות ולכן היא פטורה.
שאלה: פדיון הבן בתאומים על פי ההפריה או הלידה: בהריון תאומים, בן ובת, לאחר טיפולי הפריה, כאשר ברור שהבן הופרה לפחות יום אחד לפני הבת, האם יש חשיבות לסדר היציאה בלידה או מה שקובע זה רגע היצירה? להלן רש"י על בראשית כה פסוק כו: "ואחרי כן יצא אחיו וגו " - שמעתי מדרש אגדה הדורשו לפי פשוטו בדין היה אוחז בו לעכבו יעקב נוצר מטיפה ראשונה ועשו מן השניה צא ולמד משפופרת שפיה קצרה תן בה שתי אבנים זו תחת זו הנכנסת ראשונה תצא אחרונה והנכנסת אחרונה תצא ראשונה נמצא עשו הנוצר באחרונה יצא ראשון ויעקב שנוצר ראשונה יצא אחרון ויעקב בא לעכבו שיהא ראשון ללידה כראשון ליצירה ויפטור את רחמה ויטול את הבכורה מן הדין.
תשובה: הבן הבכור הוא הבן שיצא ראשונה מרחם אימו. בלשון התורה "פטר רחם". לפי המדרש שאבותינו קיימו את כל התורה כולה יש להניח שיצחק קיים את מצוות פדיון בכור בעשו ולא ביעקב. (רק נשאר לברר מי היה הכהן. ישנו מדרש המגדיר את שם בן נח ככהן) כוונת המדרש שמביא רש"י היא שמבחינה רוחנית היתה שייכות ליעקב בבכורה ואכן התבקש הדבר שבסופו של דבר תעבור הבכורה מעשו ליעקב. הרב יוסף אפריון
שאלה: ק"ש שעל המיטה: כשקוראים ק"ש שעל המיטה, אז גם קוראים את "אנא בכוח". על איזה חלק צריך לחזור? נניח שהיום יום ראשון בערב אז צריך לקרוא את של יום ראשון או את של יום שני?
תשובה: יום ראשון בערב הוא ליל שני ואז יש לקרוא את הפסוק השני שב"אנא בכח".
שאלה: קריאת תהילים וזוהר הקדוש: רציתי לדעת מה קורה באופן מעשי ליהודי אשר מקדיש שנה שלמה לאמירת תהילים, שירה (כדוג : שה"ש, פרק שירה, שירת הים) וזוהר הקדוש 18 שעות רצופות בכל יום? שכן ע"פ יריעת ידיעותיי ההתבטלות כלפי ה היא דווקא בתפילה ולא בלימוד. האם בכך הוא שורף את כל ה"קליפות" שבו?
תשובה: אין זה נכון שרק התפילה מקדשת את האדם, אדרבא קדושת התורה כשהיא נלמדת כראוי כוחה עצום בטהרת הנפש. רוב עצום של גדולי ישראל הצליחו בזכות גדולתם בלימוד תורה. אמנם כמובן שגם התפילה חשובה מאוד אך לימוד תורה גדול יותר.
שאלה: ת על נזק שעשה ילד: הילד שלי בן 7 שיחק עם מראה של בניין אחר והמראה נפלה ונשברה. האם אני בתור הורה חייב בנזקו, ואם כן, האם את כל הסכום של שווי המראה?
תשובה: להלכה קטן שהזיק פטור. אמנם יש מהפוסקים שכתבו שממידת חסידות כשיגדל, ישלם עבור מה שהזיק. במקרה זה אתם יכולים לשלם עבור בנכם כדי לפוטרו ממידת חסידות זו כשיגדל. סכום הת הוא שווי המראה שנשברה על פי ערכה בשוק כיום ולא כחדשה. הרב מיכאל יומטוביאן מקורות: שולחן ערוך חושן משפט סימ שמט סעיף ג. ובפתחי תשובה סעיף קטן ב.
שאלה: שינוי צורה או מטרת הגידול: אם לוקחים פרי או ירק ומכינים ממנו משהו חדש, אחר (מיץ מחית ממתק, בין בסחיטה בין בקלייה ובכל מיני צורות). מה קובע לגבי ברכתו, שינוי צורה והיכר או מטרת הגידול?
תשובה: מכיוון שיש כאן הרבה חילוקי דינים, נא לפרט את המקרה בצורה מדויקת ואז נשתדל בע"ה לענות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שימוש בפרגולה ממתכת לסוכה: אני מתכוון להתקין בחצר פרגולה. שתשמש אותי גם כסוכה בחג סוכות. הציעו לי להתקין ממתכת דמוי עץ, האם יהיה בעתיד אפשרות להשתמש לסוכה?
תשובה: מה רוחב כל מוט ומה המרחק בין מוט למוט?
שאלה: להסביר לילדים את מלחמות התנ"ך: איך להסביר לילדים בכיתה א שעם ישראל הרג את כל אנשי העי, אנשים נשים וטף, ואת "נבלת" מלך העי השליכו? (הדגש בשאלה הוא על רכות הלומדים)
תשובה: להסביר להם שמלחמה זה דבר נוראי. המון אנשים נפגעים. בימי קדם שלא היה נשק המלחמה היתה הרבה יותר נוראית משום שנלחמו פנים בפנים. מעבר לכך הרשעים היו הרבה יותר גדולים כך שהרחמים הגדולים היה לתת מכה אחת חזקה ולא לעשות מלחמה ארוכה, שבה הולכים ומדממים ובסך הכל יותר אנשים יסבלו. מלחמה אחת חזקה מונעת הרבה מלחמות קטנות. לא צריך לתאר בצבעים צבעוניים את המלחמה.
שאלה: לבישת בגדים לבנים בראש חודש: מה המקור ללבישת בגדים לבנים בראש חודש?
תשובה: בספר כף החיים סימן תיט אות ו כתב, שלמדקדקים במצוות יש שלוש דרגות של בגדים נאים לימים מיוחדים. הבגדים הנאים ביותר לצורך יום טוב, לאחריהם בגדי שבת ודרגה שלישית בגדים נאים לצורך חול המועד, ראש חודש, חנוכה ופורים. הרב יוסף אפריון
שאלה: מאחז בודד ומרוחק: האם אפשר לילד בן 18 בודד להקים מאחז ביהודה ושומרון (באזור מעלה מכמש), והוא נשאר שם רוב הזמן לבד ומסביבו רק בדואים וערבים? המרחק בין המאחז לבין הישוב בערך קילומטר, ואין לו נשק. הוא אומר שיש לו אישורים מכמה רבנים, אבל אני אמה ומאוד דואגת לחייו.
תשובה: יש מקום לדאגה ולכן יש לנקוט אמצעי שמירה. או שיהיו שם יותר חבר'ה או נשק וכדו'.
שאלה: יין שביעית לא מבושל: אני רגיל בל"ן לקדש על יין לא מבושל ובלא סוכר ולכן אני רוכש יין של רמת הגולן,בשנת השמיטה האחרונה היין היה של אוצר בי"ד כשמועד הביעור הוא ערב פסח תשס"ט,למרבה הפלא היין ממשיך עד ימים אלו להיות משווק ברשתות השונות,מערב פסח תשס"ט נזהרתי שלא לרכוש את היין הזה, דא עקא שעל אף הזהירות עלה בידי בקבוק כזה וקידשתי עליו. את הבקבוק רכשתי ברשת שופרסל. א. האם מותר להשתמש ביין הנותר? ב. האם ידוע לרב האם רשת שופרסל מפקירה כדין את היין לפני זמן האיסור? ג. אם אסור להשתמש ביין איך לנהוג בו? ד. אם אסור להשתמש ביין נמצא שהסופר מכר לי מוצר שאסור באכילה מדרבנן ונפסק בחו"מ שעל מה שנהניתי אין משלמים לי אבל מה שנשאר מהיין חייבים הם לשלם לי,איך אוכל לקבל את כספי במקרה שהסופר לא יסכים לקבל אותו חזרה אחר שנפתח? ה. האם יצאתי יד"ח קידוש דאורייתא?
תשובה: יישר כחך שאתה משתדל להקפיד על קידוש ביין לא מבושל, וכמו כן הקפדתך בדיני שביעית. הערותיך על אוצר בית דין המשווק כרגיל הן צודקות ואני מסכים עמך, וכבר הערתי על כך מספר פעמים. לעניין הנידון שלך, ביעור היין היה בפסח תשס"ט. ואם היין היה ברשות בית הדין הרי שאין חובת ביעור. ועל כן כל היינות שאתה קונה כעת הם היו בשעת הביעור ברשות בית דין, לא מסתבר שימכרו היום יין שהיה בחנות לפני למעלה משנה וחצי. על כן יין זה היה ברשות בית דין ולא התחייב בביעור. על פי הקדמה זו כל שאלותיך מוסברות שאין כאן איסור, לפחות בית הדין והרשת המוכרת יכולים לומר שהם פוסקים כך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מוסף נטול תפילין, למה?: מה פשר ועניין חליצת התפילין לפני מוסף ר"ח?
תשובה: הבית יוסף (או"ח סי' כה) מביא שהטעם הוא שאין נכון להיות בעת קדושת כתר עם כתר של תפילין. שורש הדברים הוא מהזוהר הקדוש לגבי תפילין.
שאלה: קבלת פנים לכולם: הוי מקדים לכל אדם, הוי מקבל כל אדם בסבר פנים יפות, בשמחה? למי הכוונה האם גם בחור שעובר ליד אשה ברחוב הוא צריך והאם ראוי לעשות כן?
תשובה: לאישה מבוגרת, לברך ב עם מאור פנים. לאישה שבגילך, משום צניעות לא לברך. אם אומרים לענות עניינית בביישנות. ישראל ביישנים. זו אחת מתכונותינו הנפלאות.
שאלה: סיגנון קריאת הפטרה: האם אפשרי לקרוא את ההפטרה בצורה מדוקלמת ולא בדווקא בצורה של מנגינה?
תשובה: יש מסורת שאת ההפטרה קוראים בטעמים, ולא ראוי לעשות שינויים וחידושים. אמנם בדיעבד אם לא קראו בטעמים - הטעמים אינם מעכבים אך לא ראוי לעשות כך לכתחילה.
שאלה: האם יש תולעים ברימונים?: האם יש תולעים ברימונים?
תשובה: יש, בייחוד בעונה זו, צריך לבדוק שאין חורים בקליפה וכן אין בפנים אזורים בעלי צבע כהה יותר שזה סימן שיש כאן זחלים ורימות שונות. הבדיקה היא קלה, מספיקה הסתכלות טובה כדי לגלות אותם, אם הם נמצאים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שישים ריבוא אותיות ונשמות: בהרבה מקומות ראיתי שמשווים בין שישים ריבוא אותיות בתורה לשישים ריבוא נשמות ישראל אבל באמת יש בערך חצי מזה אותיות בתורה, אז מאיפה זה בא ומה הכוונה?
תשובה: שאלתך נשאלה על ידי הפני יהושע בקידושין דף ל'. ושם הביא שיש כל"א רבוא אותיות. תשובתו של הפני יהושע, שהרי התורה נקראת ונכתבת אם כן יש למעלה משישים רבוא. יתכן שחלק מן האותיות לא נחשבות משום שהם לא נשמעות בקריאה. עוד מצאתי בשו"ת חתם סופר קובץ תשובות תשו' נב. ועוד מצאתי שיתכן שיש אותיות מורכבות, כגון: ל'. שמחשיבים אותם כשתי אותיות. הכוונה בדברי ח שנשמת ישראל גם באופן אישי של כל אחד ואחת קשור לתורה. התורה וישראל הם כשני רעים לא מתרחקים אחד מהשני.
שאלה: בדיקת שעה זמנית: אני יודע שיש חילוק בין הפוסקים של בדיקת שעות היום, האם מעלות השחר או מנץ החמה. רציתי לדעת מה הרב פוסק בנידון, ממתי צריך לחשב את השעות היום בשביל השעה הזמנית?
תשובה: היום למעשה יש 2 שיטות. שיטת המגן אברהם היא חישוב השעות מעלות השחר עד צאת הכוכבים. שיטת הגר"א היא חישוב השעות מהזריחה עד השקיעה. הלוח שלנו בארץ הולך בדר"כ לפי שיטת המגן אברהם, אם כי יש היום לוחות שמביאים את 2 השיטות. בעניני דאורייתא כמו זמן קריאת שמע וודאי שיש להחמיר ולחוש לשיטתו של המגן אברהם ולקרוא קריאת שמע בזמן המגן אברהם.
שאלה: טבילת כלים על ידי אישה: האם יש בעיה שאישה תטבול כלים?
תשובה: אין שום בעיה.
שאלה: בעניין לקט שכחה ופאה להיום: כיום אין העניים הולכים לאסוף פאה וכו, מה על בעל שדה לעשות בעניין? מצד אחד נראה סביר לומר שבעל השדה צריך לקחת הכל ולתת צדקה בשווי מה שלקח מהעניים - כי א. עיקר שלושת המצוות הללו הוא צדקה, וב. ככה נמנע מהתבואה להרקיב ונמנע מלעבור על בל-תשחית. אבל מצד שני, יכול בעל השדה לטעון - שלושת המצוות הללו אינן מצוות צדקה, ויש בהן צד שעל העני לקום ולעשות בעצמו. אם אין העני בא לשדה, זה מחוץ לתחום אחריותו של החקלאי והוא לא אמור לחלק כסף לעניים. למשל אם בימים עברו לא באו העניים כי קבלו די צדקה או השיגו די בשדה אחר, כך אם בימינו פשוט לא משתמשים בחיטה גולמית אלא קונים לחם וקמח - אין זה באחריות החקלאי ואם אחרי זמן מה לא באו עניים לקחת את החיטה, זכותו לבוא וללקט את כל הנותר! האם יש הלכה בעניין?
תשובה: הדין בלקט שכחה ופאה שזה מגיע לעניים. אולם, אם לא יבואו עניים הם יאכלו על ידי העורבים והתורה מיעטה "ולא לעורבים". על כן, אם לא יבואו עניים (שזאת היא המציאות)אין חובה להניח לעורבים ובעל הבית פטור בימינו מנתינת לקט שכחה ופאה. אמנם יש שהחמירו אבל לדינא אפשר להקל ולא להניח כיוון שממילא לא באים לאסוף. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ציפו שניצל שעף על מחבת פרווה: שאלתי את הרב לגבי מחבת פרווה שטוגן בה בצל ועף עליה חתיכת מציפוי של שניצל ממחבת שלידה. הרב ענה לי: "תאכלו את הבצל כבשרי, המחבת פרווה (בהנחה שהחתיכה נחתה על הבצל ולא ישירות על המחבת)." מה דין המחבת אם הציפוי נפל על המחבת עצמה?
תשובה: יש לערות על המחבת מים רותחים.
שאלה: הלוואה לצורך לימודים: אני משתדל בלי נדר לא להיכנס למצב של משיכת יתר בבנק לצורך צריכה פרטית, מכיוון שהבנתי שהיתר העסקה מועיל בדוחק לצרכים אלו. כרגע אני זקוק להלוואה לצורך מימון של לימודיים אקדמאים, האם ניתן להגדיר זאת כעסק שהיום אני לומד ובעתיד בעז"ה אראה את הפירות? מה יהיה הדין לגבי קניית רכב או דירה, שמצד אחד אינם בגדר עסק כלל אך מצד שני כמעט בלתי אפשרי לקנותם ללא לקיחת הלוואה?
תשובה: לימודים ודירה הם עסק. רכב - אם הוא מסייע לעבודה הוא ג"כ עסק.
שאלה: התקנת פרגולה ממתכת: אני מעוניין להתקין פרגולה ממתכת בחצר שתשמש אותי גם לסוכה בחג. אודה לך באם תייעץ לי מה עליי לעשות במידה וזה אפשרי.
תשובה: מתכת פסולה לסכך. תלוי מה רוחב כל מוט ומה המרחק בין מוט למוט כדי לקבוע אם אפשר למלא בסוכות את החללים בסכך כשר.
שאלה: כשרות - דין כבוש: לאחר סעודת ליל שבת (בשרית) הוכנסו הכלים לכיור הבשרי, שנסתם ונתמלא במים. לאחר סעודת יום שבת (חלבית), הוכנס בשוגג הסכו"ם החלבי לכיור הבשרי, ושהה שם בתוך המים למעלה מ-24 שעות, עם כלי הבשר והשאריות. מה דין הכלים - האם הסכו"ם נאסר מדין כבוש? האם ישנה השלכה גם על הכלים הבשריים?
תשובה: הסכו"ם צריך הגעלה. ובאשר לכלים, אם הסכו"ם בטל בששים בכל הכמות שהייתה בכיור, הם כשרים.
שאלה: החזר על דבש מזוייף: אדם שקנה דבש ולבסוף התברר לו שמדובר למעשה בסוכר שנראה כמו דבש (ויש כמה סימנים לדעת האם מדובר בדבש אמיתי או מזויף). החברה המייצרת אותו מרמה בכך את לקוחותיה, האם הוא רשאי לבקש מהחברה החזר כספי?
תשובה: נראה שזה נקרא מקח טעות ויכול לתבוע להחזיר את המקח ולבטלו.
שאלה: מתן צדקה עבור אוכל אורגני: האם אדם שרגיל לאכול מזון אורגני או שיותר בריא לו לאכול מזון אורגני, והבעיה היא שאורגני בדרך כלל יותר יקר מאשר מזון רגיל ואין לו את היכולת הכלכלית לכך, האם צריך לתת לו צדקה בשיעור שאיתה הוא יוכל לקנות מזון אורגני או שדי ליתן לו צדקה בשיעור של מזון רגיל? האם שייך כאן הכלל ההלכתי של "עבד לרוץ לפניו וסוס לרכב עליו", שמשמע שאדם הזקוק לצרכים מיוחדים - יש לספק עבורו את אותם צרכים?
תשובה: גם כשכתוב עבד לרוץ לפניו הכוונה היא בזמן הראשון שעדיין לא התרגל לכך שאין לו כסף. אולם לאחר זמן אין צריך לתת לו כפי מעמד של עשירים. גם כאן נראה שאם אין צורך מיוחד, כגון: מחלה וכד', אין חוב לתת צדקה לאוכל יקר. אולם נראה שהיום, שרמת החיים גבוהה, יתכן שגם אם בדבר אחד אדם עני מחליט שלא לצמצם ראוי לתת לו. הצורך לפעמים להרחבת החיים נחשב כצורך. לכן לא נראה לי לדקדק בצדקה בענין זה.
שאלה: לקרוא על שם הסבתא שפטרה צעירה: אני אמורה בע"ה ללדת בת. אימי נפטרה בגיל 47 ממחלה קשה והיא נקראה על שם סבתה שנפטרה כנראה גם היא בגיל דומה.חשבנו לקרוא על שמה בתור שם שני אך אנו מעט חוששים ורצינו להתייעץ.
תשובה: אפשר לקרוא בשם האמא כי יש בזה כיבוד אב ואם, אבל רצוי להוסיף שם עם משמעות טובה כמו: תחיה, טובה, חיה, תרצה, חדוה, תפרח, תקוה וכדו'.
שאלה: מעגלי תבואה: ברכת ד אני אדם מאמין ושומר מצוות, ויחסית קל לי לקשר מהר כל דבר בחיים אל היהדות. אך השאלה הבאה מטרידה אותי רבות בזמן האחרון. השאלה שלי היא על מעגלי התבואה אשר נוצרים בן לילה בכל העולם מידי שנה. הרי זה ברור ויש הוכחות הגיוניות שלא יכלו להיווצר על ידי בני אדם. ומאחר והם הרבה פעמים מייצגים סמלים יהודיים כמו מגני דוד ו"עץ החיים" מהקבלה. האם יש איזשהו רמז עליהם בתורה, בסוד, במדרשים או אפילו בדילוגים? האם יכוליות שהם נוצרים על ידי שדים או מלאכים או אולי הם המחשה ויזואלית של מחשבות האדם בפני כדור הארץ עצמו? ב מראש!
תשובה: להאמין שיש חוצנים אינו סותר את התורה. אולם גם אינו נצרך. קבוצת סטודנטים עשו בדיקה והצליחו לייצר בעצמם מעגל תבואה בעל צורה מורכבת עם כלים פשוטים תוך זמן קצר. כמו כן, אנשים רבים העידו שיצרו מעגלי תבואה ברחבי העולם. אנחנו מאמינים שהקב"ה ברא את העולם כולו ובחר בעם ישראל כראשונים מבני האדם ונתן לנו את התורה. שמירת התורה על ידי עם ישראל היא המרכז והעיקר. ואם מסביב יש תופעות שאיננו יודעים להסבירם, הם אינם סותרות יסוד זה.
שאלה: גילגול נשמות: ביתנו התינוקת נפטרה שנה שעברה בנר שמיני של חנוכה, וכאשר אני כותבת נפטרה הכוונה שהיתה לי תאונה נפלתי על ביטני ותוך כדי כך הסתבכו העיניינים ובנתיים העוברית בעודה בריחמי נפטרה, עד כאן הסיפור בקצרה. שאלתי היא? האם לדעתכם ביתי עשתה תיקון נשמה עברה גילגול נשמה? אני מוטדרת מאוד מהעניין אין לי יום ואין לי לילה אני לא רגועה!!!!!!!!!!!!!!!!!!!!!!!!!!!!!!!!!. התייעצתי אם רבנים ומקובלים וכולם ראו שלפי הקבלה אכן התינוקת עשתה תיקון עוולות ועברה גילגול נשמות רציני שכנראה הציל את הבית ואת המשפחה מצרות. אני גרה בשכונת דתיים ובערכים המשפחתיים אנחנו חילונים.
תשובה: כל נשמה שבאה לעולם יש לה שליחות וייעוד, ואם היא נפטרה לפני שהספיקה לגדול כנראה שבזה הסתיים יעודה. אף על פי כן הייתי מייעץ לכם לפחות לזכרה להדליק מדי שנה נרות חנוכה כדי שתהיה לה עלייית נשמה. כמובן כדאי שתבררו איך להדליק את הנרות על פי ההלכה עם ברכה. ומכאן ואילך תזכי לילדים חיים ובריאים.
שאלה: חיים ומשמעות: מדוע אנחנו כאן בעולם? -אני יודעת שזו שאלה כללית מדי לכן אני אנסה למקד: א. אני יודעת שאם כבר באנו לעולם צריך לחפש משמעות בחיים שלנו,לפעול לתיקון העולם וכו. אבל למה בכלל הגענו לכאן מראש?? אני בטוחה שלנשמה הרבה יותר טוב בעולם הבא ושם הוא מקומה. ב. מצד אחד אומרים שהעולם הזה, כמה שיש לנו בו תפקיד וכו, הוא רק פרוזדור והמקום האמיתי של הנשמה הוא בעולם הבא. אבל מצד שני שאדם חולה מתפללים עליו לא רק שלא יכאב לו שזה הגיוני אלה גם שלא ימות, וכך גם אדם שנפטר, הרי לאותו אדם בוודאי הרבה יותר טוב שם למעלה, שהוא במקומו האמיתי קרוב לה. מקווה שהצלחת להבין את השאלות שלי. רבה.
תשובה: חכמים הדריכו אותנו להמנע מלשאול שאלות שהן למעלה מיכולת הבנתינו כי עלינו להבין שהשכל של האדם מוגבל ולא יוכל להבין הכל כי גבהו מחשבותיו של הקב"ה ממחשבותינו. אף שיש תשובה לשאלתך אך מוטב לא להכנס לזה בנתיים והתפקיד שלנו להבין את תפקידינו בעולם הזה. מתפללים על החולים שיחיו ויוסיפו עוד זכיות ומצוות כדי שיהיה להם עוד יותר טוב למעלה.
שאלה: להעלות לתורה נערים מחללי שבת: האם במוסד שאין מעלים לתורה אדם המחלל שבת, מותר יהיה להעלות נערים היות וצוות המקום מבקש זאת, כגון: לצורך חינוך וכד?
תשובה: רק רב מקומי המכיר את התנאים במקום יכול לענות.